## Zmluva o spolupráci

uzatvorená podľa ustanovenia § 37 ods.2 zákona č.131/2002 Z. z. o vysokých školách a o zmene a doplnení niektorých zákonov v znení neskorších predpisov a §51 zákona   
č. 40/1964 Zb. (Občiansky zákonník) v znení neskorších predpisov.

*Táto zmluva je uzatvorená v rámci projektu „Skvalitňovanie praktickej prípravy budúcich pedagogických zamestnancov na UKF v Nitre“ (kód ITMS2014+ 312011Z815).*

*Tento projekt sa realizuje vďaka podpore z Európskeho sociálneho fondu a Európskeho fondu regionálneho rozvoja v rámci Operačného program Ľudské zdroje.*

**Zmluvné strany**

**Stredná odborná škola drevárska a stavebná Krásno nad Kysucou**

**s**o sídlom: č. 1642, 023 02 Krásno nad Kysucou

zastúpená: PaedDr. Ján Palko, riaditeľ školy

IČO: 00891835

DIČ: 2020551753

zriaďovateľ školy: Žilinský samosprávny kraj, ul. Komenského 48, 011 09 Žilina

(ďalej len „cvičná škola“ )

a

**Univerzita Konštantína Filozofa v Nitre**

sídlo: Trieda A. Hlinku 1, 949 01 Nitra

## štatutárny orgán: prof. RNDr. Libor Vozár, CSc., rektor

## v zastúpení: doc. PaedDr. Gábor Pintes, PhD., dekan

IČO: 00157716

Kontaktné osoby: PeadDr. Katarína Szíjjártóová,PhD., [kszijjartoova@ukf.sk](mailto:kszijjartoova@ukf.sk)

**uzatvárajú nasledujúcu zmluvu o spolupráci**

**(**ďalej len „zmluva"):

***Preambula***

Cvičná škola a Univerzita Konštantína Filozofa v Nitre (ďalej len **„**UKF v Nitre”) touto zmluvou upravujú podmienky vzájomnej spolupráce a zabezpečovania aktivít v oblasti realizácie pedagogickej praxe študentov UKF v Nitre v záujme rozvoja kompetencií budúcich pedagogických zamestnancov a ich odbornej pripravenosti pre realizáciu pedagogickej činnosti. Na základe tejto zmluvy je cvičná škola zaradená do siete cvičných škôl UKF v Nitre a umožňuje realizovať pedagogické praxe študentom UKF v Nitre, ktoré sú súčasťou nového modelu pedagogických praxí v rámci projektu ESF v operačnom programe ľudské zdroje OPLZ-PO1/2019/DOP/1.3.1-01 pod názvom Skvalitňovanie praktickej prípravy budúcich pedagogických zamestnancov na UKF v Nitre.

**Čl. I.**

###### Predmet a účel zmluvy o spolupráci

1. Zmluva o spolupráci (ďalej len „zmluva“) sa uzatvára na obdobie od nadobudnutia účinnosti do júna 2023, za účelom umožnenia vykonávať pedagogickú prax študentom UKF v Nitre.
2. Predmetom zmluvy je umožnenie vykonania pedagogickej praxe študentov odboru učiteľstvo a pedagogické vedy na UKF v Nitre v cvičnej škole pod vedením cvičného učiteľa s cieľom upevňovania teoretických vedomostí a získavania praktických zručností a kompetencií a zvýšenia kvality odbornej pripravenosti študentov na výkon pracovnej činnosti v príslušnej kategórii pedagogického zamestnanca.

**Čl. II.**

# Podmienky realizácie pedagogickej praxe

# Študenti budú počas pedagogickej praxe vykonávať činnosti súvisiace s výchovno-vzdelávacím procesom v cvičnej škole v súlade so študijným programom, na ktorom sú zapísaní a v súlade s obsahovým zameraním predmetu pedagogickej praxe.

1. Predmety pedagogickej praxe sa orientujú na nácvik asistenčných činností, výchovných a vyučovacích činností podľa stupňa štúdia, v ktorom je študent zapísaný.
2. Činnosti realizované v rámci výstupových asistentských a dobrovoľníckych pedagogických praxí sú:
3. Pozorovanie priamej výchovno-vzdelávacej činnosti pedagogického alebo odborného zamestnanca a asistencia učiteľovi v situáciách ním určeným, napr.: pri organizovaní a zabezpečení vyučovacieho procesu v škole alebo mimo školy v špecifických formách vyučovania, pri zabezpečení dištančného vzdelávania, pri zabezpečovaní diferencovaného, kooperatívneho, sprostredkovaného, objavného, problémového alebo projektového učenia žiakov, pri príprave a realizácii učebných pomôcok, práci s modernými technológiami, pri zabezpečení disciplíny žiakov, pri vybavovaní administratívnych úkonov, oprave žiackych prác a pod.
4. Asistencia pedagogickému alebo odbornému zamestnancovi školy alebo zariadenia v situáciách ním určených, napr.: pri organizovaní školských podujatí, súťaží, hromadne organizovaných meraniach a testovaniach v prostredí školy, pri špecifických organizačných formách ako sú školský výlet, exkurzia, vyučovanie v prírode, v múzeu, galérii, podniku a podobne, škola v prírode, kurz, pri voľnočasových aktivitách, napríklad pri vedení záujmového krúžku a ďalších akciách školy.
5. Asistencia žiakovi/žiakom pri plnení učebných úloh, napĺňaní ich špeciálnych výchovnovzdelávacích potrieb alebo doučovaní žiaka pod vedením cvičného učiteľa.
6. Činnosti realizované v rámci výstupových výučbových pedagogických praxí sú:
7. Priama výchovná a vzdelávacia činnosť realizovaná pod vedením cvičného učiteľa, v rámci ktorej študent realizuje výchovné činnosti alebo výučbu v triedach, výchovných skupinách, aplikuje metódy, stratégie, prostriedky a pomôcky s dôrazom na stimuláciu kognitívnych a nonkognitívnych procesov, kritického a tvorivého myslenia žiakov optimalizované pedagogickou teóriu, overuje vlastný edukačný projekt dizajnovaný pre výučbu alebo výchovno-vzdelávací proces v konkrétnom stupni vzdelávania, ročníku a triede alebo výchovnej skupine alebo aplikuje asistenčný program pri práci s jednotlivcom, či skupinou žiakov v kontexte ich individuálnych výchovno-vzdelávacích potrieb. Prax predstavuje zároveň priestor pre výskumné a metodické aktivity súvisiace s tvorbou záverečnej práce študenta pod dohľadom cvičného učiteľa pri dodržaní všetkých zásad vedecko-výskumnej práce.
8. V prípade kombinácie asistentských a výučbových praxí sú predmetom činnosti uvedené v bode 3 a 4 kombinovane.
9. Pedagogické praxe sa realizujú počas zimného a letného semestra akademického roka, ktorý vymedzuje harmonogram pre príslušný akademický rok.

**Čl. III.**

**Zabezpečenie podmienok pre realizáciu pedagogickej praxe**

1. Povinnosti zmluvnej cvičnej školy:

1. Umožniť realizáciu príslušnej pedagogickej praxe študentom UKF v Nitre vo svojich priestoroch (fyzických alebo online) pri dodržaní všetkých pravidiel stanovených cvičnou školou, v rátane špeciálnych pravidiel súvisiacich s nepredvídanými okolnosťami.
2. Umožniť pedagogickému zamestnancovi školy, ktorý je cvičným učiteľom študenta UKF a je v zmluvnom vzťahu s UKF, poskytovanie odbornej pomoci a uskutočňovanie rozborových aktivít v prostredí školy v súlade s ods.1a) článku 4.
3. Umožniť povereným zamestnancom UKF v Nitre, prípadne osobám oprávneným na výkon kontroly namieste poskytovateľom umožniť kontrolu priebehu praxe.
4. Oboznámiť študentov s právami a povinnosťami v súvislosti s výkonom pedagogickej praxe v nadväznosti na zákon č.245/2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

2. Povinnosti UKF v Nitre:

1. Poučiť študentov o povinnosti dodržiavať organizačný, pracovný, resp. prevádzkový poriadok cvičnej školy.
2. Poučiť študentov o  zásadách bezpečnosti a ochrany zdravia pri práci a protipožiarnych opatreniach v súvislosti s výkonom odbornej praxe.
3. Oboznámiť študentov s povinnosťou zachovávať mlčanlivosť o skutočnostiach, o ktorých sa dozvedeli v súvislosti s výkonom pedagogickej praxe v cvičnej škole.
4. Zabezpečiť finančnú odmenu pedagogickému zamestnancovi, ktorý zabezpečuje odborné vedenie študenta UKF v Nitre v rámci projektu „Skvalitňovanie praktickej prípravy budúcich pedagogických zamestnancov na UKF v Nitre“.

**Čl. IV.**

**Cvičný učiteľ**

1. Cvičným učiteľom študentovi UKF je pedagogický zamestnanec cvičnej školy s prvou atestáciou alebo samostatný pedagogický zamestnanec s piatimi rokmi pedagogickej praxe.

**Čl. V.**

**Financovanie pedagogickej praxe**

1. Oprávneným výdavkom v rámci projektu je finančné zabezpečenie činnosti cvičného učiteľa, ktorú vykonáva nad rámec svojich pracovných povinností. Na tento účel dekan PF UKF v Nitre uzatvorí s cvičným učiteľom dohodu o vykonaní práce.
2. V rámci dohody o vykonaní práce sú cvičnému učiteľovi uhradené hodiny rozborov/analýz priamej asistentskej, vyučovacej alebo výchovnej činnosti študenta, ktoré študentovi UKF poskytne, a o ktorých vytvorí a predloží písomný záznam.
3. Počet hodín rozborov je určený v dohode o vykonaní práce v závislosti od typu pedagogickej praxe a jej rozsahu. Na jeden priamy rozbor vyučovacej/výchovnej jednotky je stanovená jedna 60 minútová hodina.
4. Finančné ohodnotenie práce cvičného učiteľa nie je predmetom tejto zmluvy a bude zabezpečené uzatvorením Dohody o vykonaní práce medzi UKF v Nitre a cvičným učiteľom.

**Čl. VI.**

**Záverečné ustanovenia**

1. Zmluva nadobúda platnosť dňom jej podpísania oboma zmluvnými stranami a účinnosť v zmysle § 47 zákona č. 40/1964 Zb. (Občiansky zákonník) v znení neskorších predpisov nadobúda dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
2. Zmeny dohodnutých podmienok budú realizované vo forme písomných a očíslovaných dodatkov podpísaných oboma zmluvnými stranami.
3. Táto zmluva zaniká uplynutím času, na ktorý bola uzatvorená. Pred uplynutím času na ktorý bola uzatvorená:
   1. písomnou dohodou zmluvných strán,
   2. písomnou výpoveďou ktorejkoľvek zmluvnej strany aj bez uvedenia dôvodu s trojmesačnou výpovednou lehotou, ktorá začína plynúť prvým dňom mesiaca nasledujúcim po doručení výpovede.
4. Zmluva sa vyhotovuje v štyroch rovnopisoch, z ktorých každá zmluvná strana dostane dve vyhotovenia.
5. Zmluvné strany vyhlasujú, že si túto zmluvu pozorne prečítali, jej obsahu porozumeli a tá predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto zmluve zmluvné strany považujú za určité a zrozumiteľné, vyjadrené nie v tiesni a nie za nápadne nevýhodných podmienok. Zmluvné strany na znak svojho súhlasu s jej obsahom, túto zmluvu podpísali.

V Krásne nad Kysucou, dňa 24. 04. 2023 V Nitre, dňa

...................................................... .............................................................

PaedDr. Ján Palko doc. PaedDr. Gábor Pintes, PhD.

riaditeľ školy dekan Pedagogickej fakulty

Univerzity Konštantína Filozofa v Nitre